Source: https://www.riigiteataja.ee/akt/12991465
Timestamp: 2019-07-17 14:57:43+00:00

Document:
Määrus kehtestatakse «Kriminaalmenetluse seadustiku» § 210 lõike 3 ja «Väärteomenetluse seadustiku» § 811 lõike 3 alusel ning kooskõlas «Avaliku teabe seaduse» § 435 lõikega 1.
(1) E-toimiku süsteemi peetakse ühetasandilise elektroonilise andmekoguna, millega on andmevahetuskihi X-tee kaudu liidestatud klientinfosüsteemid.
(2) E-toimiku süsteemi pidamisel kasutatakse automatiseeritud andmetöötlust ja e-toimiku süsteemi andmed säilitatakse digitaalsel kujul.
(3) E-toimiku süsteem saab ristkasutuse teel andmeid teistest andmekogudest süütegusid menetlevate asutuste tegevust reguleerivates seadustes sätestatud ülesannete täitmiseks vastavalt kokkuleppele nende andmekogude vastutavate töötlejatega.
§ 3. Andmeandjad
(1) E-toimiku süsteemi andmeandjad on süütegude menetlejad, menetlusosalised ja teised menetluses osalevad isikud. Andmeandjad edastavad andmeid e-toimiku süsteemile klientinfosüsteemi kaudu õigusaktidega sätestatud alusel ja korras.
(2) Klientinfosüsteem on e-toimiku süsteemiga liidestatud andmekogu või infosüsteem, mis edastab e-toimiku süsteemile selle eesmärkide täitmiseks vajalikke andmeid ja võimaldab teostada klientinfosüsteemile vajalikke päringuid menetlustoimingute tegemiseks.
(3) E-toimiku süsteemiga liidestatud klientinfosüsteemid on:
1) e-toimiku süsteemi avalik liides;
2) kohtute infosüsteem;
3) politseimenetluse infosüsteem;
4) kriminaalmenetluse infosüsteem.
E-TOIMIKU SÜSTEEMI TÖÖTLEJAD
(1) E-toimiku süsteemi vastutav töötleja on Justiitsministeerium (edaspidi vastutav töötleja).
(2) E-toimiku süsteemi volitatud töötleja on Registrite ja Infosüsteemide Keskus (edaspidi volitatud töötleja).
2) vastutab e-toimiku süsteemi pidamise, järjepideva toimimise ja andmete väljastamise õiguspärasuse ja otstarbekuse eest;
3) määrab e-toimiku süsteemi turvanõuded ja juhib e-toimiku süsteemi pidamist, andes volitatud töötlejale selleks vajalikke juhiseid või korraldusi;
5) võtab andmete turvalisuse – käideldavuse, tervikluse ja konfidentsiaalsuse tagamiseks kasutusele e-toimiku süsteemi turvanõuetele vastavaid organisatsioonilisi, füüsilisi ja infotehnoloogilisi turvameetmeid ning rakendab neid järjepidevalt;
6) korraldab koostöös volitatud töötlejaga e-toimiku süsteemi kantud andmete säilimise vastavalt kehtestatud nõuetele ja selleks varukoopiate tegemise ning muude organisatsiooniliste, füüsiliste ja infotehnoloogiliste meetmete kasutamise;
2) annab juhiseid ja selgitusi klientinfosüsteemi kasutajatele e-toimiku süsteemi andmete töötlemise tehnilistes küsimustes;
3) koostöös klientinfosüsteemi töötlejaga korraldab e-toimiku süsteemi sisestamata jäetud andmete sisestamist või ebaõigete andmete parandamist;
5) võtab andmete turvalisuse – käideldavuse, tervikluse ja konfidentsiaalsuse tagamiseks e-toimiku süsteemi turvanõuetele vastavaid organisatsioonilisi, füüsilisi ja infotehnoloogilisi turvameetmeid ning rakendab neid järjepidevalt;
§ 7. Volitatud töötleja kasutajate liigid
(1) Volitatud töötleja kasutajate liigid on:
(2) E-toimiku süsteemi halduri õigustega kasutajal on õigus teha andmete kohta päringuid ning põhjendatud vajaduse korral e-toimiku süsteemi tõrgeteta töö või andmetervikluse tagamiseks vaadata ja muuta andmeid, kui klientinfosüsteemi kasutajal endal ei ole võimalik parandusi teha.
(4) E-toimiku süsteemi arendaja õigustega kasutajal on õigus pääseda ligi kõigile e-toimiku andmetele ja logidele, kui süsteemis on tuvastatud tõrge, mille parandamine ei ole administraatori või halduri pädevuses.
§ 8. Volitatud töötleja kasutajate registreerimine
(1) Volitatud töötleja kasutajate üle peab nimelist arvestust volitatud töötleja.
(2) Uue kasutaja registreerimiseks edastab kasutaja vahetu ülemus volitatud töötleja poolt määratud kontaktisikule registreerimistaotluse. Kui kasutajale ei laiene kehtivatest õigusaktidest tulenev isikuandmete saladuses hoidmise kohustus, edastab kasutaja vahetu ülemus veel määruse lisas 1 toodud «E-toimiku süsteemi kasutajate kohustuse», mille kasutaja on allkirjastanud.
(3) Kasutusõiguse andmise korral määratakse uuele kasutajale kasutajaliik vastavalt § 7 lõikele 1.
(4) Kasutaja ametinimetuse, volituste või muude andmete muutumise korral esitab kasutaja vahetu ülemus volitatud töötleja poolt määratud kontaktisikule andmete muutmise taotluse, milles märgib juba registreeritud kasutaja nime ja muudatused kasutaja andmetes. Volitatud töötleja korraldab andmete muutmise.
(5) Kasutaja kasutusõiguse äravõtmise vajaduse korral esitab kasutaja vahetu ülemus volitatud töötleja poolt määratud kontaktisikule taotluse, milles märgib selle kasutaja nime ja ametinimetuse. Volitatud töötleja korraldab viivitamata kasutusõiguse äravõtmise.
§ 9. Klientinfosüsteemi töötleja ülesanded
Klientinfosüsteemi töötleja:
3) annab e-toimiku süsteemi andmetes puuduste avastamise korral sellest viivitamata teada e-toimiku süsteemi volitatud töötlejale, välja arvatud juhul, kui tal on võimalik puudus iseseisvalt kõrvaldada või kui avastatud puudus on ebaoluline;
4) koostöös e-toimiku süsteemi volitatud töötlejaga korraldab e-toimiku süsteemi sisestamata jäetud andmete sisestamist või ebaõigete andmete parandamist;
6) võtab andmete turvalisuse – käideldavuse, tervikluse ja konfidentsiaalsuse tagamiseks e-toimiku süsteemi ja klientinfosüsteemi turvanõuetele vastavaid organisatsioonilisi, füüsilisi ja infotehnoloogilisi turvameetmeid ning rakendab neid järjepidevalt;
§ 10. Klientinfosüsteemi kasutajate registreerimine
(1) Klientinfosüsteemi kasutaja registreeritakse ainult klientinfosüsteemis. Registreerimise korra kehtestab klientinfosüsteemi töötleja.
(2) Klientinfosüsteemi töötleja vastutab selle eest, et isikule kasutusõiguste andmine oleks õigustatud ja vajalik ning nende andmisel oleks arvesse võetud kasutaja tegelikke tööülesandeid.
KANNETE TEGEMINE E-TOIMIKU SÜSTEEMI
(2) Kanne tehakse ning dokumendid sisestatakse ja salvestatakse e-toimiku süsteemi viivitamata pärast kande tegemise aluseks oleva sündmuse toimumist või sellest teadasaamist või dokumendi vastuvõtmist või loomist klientinfosüsteemis.
(3) Sisestatud andmeid hoitakse e-toimiku süsteemis, millele tagatakse juurdepääs klientinfosüsteemidele vastavalt §-le 15.
(1) E-toimiku süsteemi tehakse kanne klientinfosüsteemis kande aluse olemasolul kande tegemiseks õigustatud isiku poolt. Klientinfosüsteemi ja e-toimiku süsteemi andmevahetus tagatakse tarkvaraliselt X-tee kaudu.
(3) Kohtuväline menetleja kannab enda tuvastatud andmed e-toimiku süsteemi hiljemalt väärteomenetluse lõpetamise või väärteoasja kohtusse saatmise, uurimisasutus hiljemalt kriminaalmenetluse lõpetamise või kohtueelse menetluse lõpuleviimise, prokuratuur hiljemalt kriminaalmenetluse lõpetamise või kriminaalasja kohtusse saatmise, kohus hiljemalt kohtulahendi tegemise staadiumis.
(5) E-toimiku süsteemi haldur tohib § 7 lõikes 2 kirjeldatud juhul teha kande e-toimiku süsteemi kasutaja sisulise vea parandamiseks üksnes parandust sooviva kasutaja asutuse juhi või tema volitatud isiku kirjaliku taotluse alusel. Asutuse juht peab volitatud töötlejale eelnevalt kirjalikult teatama isiku, kellele ta on volitused andnud.
(6) E-toimiku süsteemi haldur tohib § 7 lõikes 2 kirjeldatud juhul teha kande e-toimiku süsteemi tehnilise vea parandamiseks vaid siis, kui tehniline viga on registreeritud volitatud töötleja tehniliste vigade haldamise süsteemis.
JUURDEPÄÄS E-TOIMIKU SÜSTEEMI ANDMETELE
(1) Volitatud töötleja võimaldab klientinfosüsteemi kasutajale juurdepääsu e-toimiku süsteemi andmetele klientinfosüsteemi vahendusel. Juurdepääsu ulatus ning piirangud on sätestatud §-des 16–18.
(2) E-toimiku süsteemi teenustaseme tingimused ja tehnilised juurdepääsutingimused klientinfosüsteemidele on sätestatud justiitsministri määruses, mis on kooskõlastatud klientinfosüsteemide töötlejatega.
(3) E-toimiku süsteemis kannete ja päringute tegemise õigus on klientinfosüsteemide kasutajatel, välja arvatud e-toimiku süsteemi avaliku liidese kasutajad, üksnes nende seadusest ja teistest õigusaktidest tulenevate ülesannete täitmiseks.
§ 16. Klientinfosüsteemi kasutaja juurdepääsu erisused sõltuvalt e-toimiku süsteemi andmete salastatuse astmest
(2) Salastatuse astme määrab andmeid sisestava klientinfosüsteemi kasutaja, lähtudes seadusest ja andmete iseloomust.
(3) Avalikel andmetel puuduvad juurdepääsupiirangud ning neid näevad kõikide klientinfosüsteemide kasutajad.
(4) Piiratud juurdepääsuga andmetel on osaline juurdepääsupiirang. Piiratud juurdepääsuga andmeid näevad piisavate õiguste olemasolu korral selle klientinfosüsteemi kasutajad, kus menetletakse või on menetletud asja, milles need andmed sisalduvad. Piiratud juurdepääsuga andmeid näeb e-toimiku süsteemi avaliku liidese kaudu üksnes see isik, kelle kohta need andmed on kogutud, kui nende andmete vaatamiseks ei ole seatud talle piirangut.
(5) Salastatud andmetel on täiendavad juurdepääsupiirangud, millest tulenevalt näevad neid vaid §-des 17 ja 18 nimetatud isikud.
§ 17. Klientinfosüsteemi kasutaja juurdepääsu erisused kriminaalmenetluses
(1) Salastatud andmeid näevad kriminaalmenetluses:
1) aktiivne menetleja, kes menetleb kriminaalasja, milles need andmed asuvad;
3) nendele andmetele juurdepääsu saanud kasutaja vahetu ülemus ja vahetu ülemuse ülemus tulenevalt klientinfosüsteemi kasutusõiguste hierarhiast;
4) selle klientinfosüsteemi haldurid ja administraatorid, kus salastatud kriminaalasi asub, välja arvatud kohtute infosüsteemi haldurid ja administraatorid;
6) klientinfosüsteemi poolt määratud aktiivsed vaatlejad konkreetses kriminaalasjas;
7) järelevalve õigusega isikud, kes näevad andmeid oma klientinfosüsteemi kaudu.
(2) Kui juurdepääsupiirang on tervel kriminaalasjal, siis on muudele kasutajatele nähtavad ainult järgmised põhiandmed:
8) alustamise kvalifikatsioon;
9) kvalifikatsioon;
10) tagaotsimise puhul kahtlustatav või süüdistatav.
§ 18. Klientinfosüsteemi kasutaja juurdepääsu erisused väärteomenetluses
(1) Salastatud andmeid näevad väärteomenetluses:
1) aktiivne menetleja, kes menetleb väärteoasja, milles need andmed asuvad;
2) nendele andmetele juurdepääsu saanud kasutaja vahetu ülemus ja vahetu ülemuse ülemus tulenevalt klientinfosüsteemi kasutusõiguste hierarhiast;
3) selle klientinfosüsteemi haldurid ja administraatorid, kus salastatud väärteoasi asub, välja arvatud kohtute infosüsteemi haldurid ja administraatorid;
5) klientinfosüsteemi poolt määratud aktiivsed vaatlejad konkreetses väärteoasjas;
6) järelevalve õigusega isikud, kes näevad andmeid oma klientinfosüsteemi kaudu.
(2) Kui juurdepääsupiirang on tervel väärteoasjal, siis on muudele kasutajatele nähtavad ainult järgmised põhiandmed:
9) kvalifikatsioon.
Volitatud töötleja võib õigusaktides ettenähtud juhtudel väljastada e-toimiku süsteemi andmeid statistilistel eesmärkidel kasutamiseks. Andmed väljastatakse kujul, mis ei võimalda isikuid identifitseerida.
E-TOIMIKU SÜSTEEMI JÄRELEVALVE JA TURVAMEETMED
(3) Vastutava töötleja volitatud ametnik kontrollib e-toimiku süsteemi pidamisel ja andmete töötlemisel, et:
1) volitatud töötleja peab kinni seadustest ning vastutava töötleja juhistest ja korraldustest;
2) klientinfosüsteemide kasutajad peavad kinni seadustest, käesolevast määrusest ning vastutava töötleja juhistest ja korraldustest.
1) teeb ettekirjutusi volitatud töötlejale e-toimiku süsteemi pidamisel ja andmete töötlemisel tehtavate toimingute kooskõlla viimiseks seadustega;
2) võib e-toimiku süsteemi kantud andmete väärkasutamise avastamise korral nõuda volitatud töötlejalt või klientinfosüsteemi vastutavalt töötlejalt kasutaja e-toimiku süsteemile juurdepääsu piiramist, peatamist või lõpetamist;
(5) E-toimiku süsteemi pidamises puuduste ilmnemisel on volitatud töötleja kohustatud likvideerima järelevalvet teostanud asutuse ettekirjutuses märgitud puudused määratud tähtaja jooksul.
(4) Volitatud töötlejal on õigus ühepoolselt piirata või peatada kasutaja juurdepääs e-toimiku süsteemile, kui on reaalne või potentsiaalne oht ohustada e-toimiku süsteemi turvalisust. Kasutaja juurdepääsu piiramisest või peatamisest peab volitatud töötleja viivitamata teatama vastutavale töötlejale. Kooskõlas § 20 lõike 4 punktiga 2 on volitatud töötlejal õigus vastutava töötleja nõudmisel lõpetada kasutaja juurdepääs e-toimiku süsteemile.
(6) E-toimiku süsteemiga liidestatud klientinfosüsteemi turvaklass peab olema minimaalselt K1T1S0 ja turbeaste madal (L).
(7) Juhul kui e-toimiku süsteemiga liituva klientinfosüsteemi turvaklass on erinev käesoleva paragrahvi lõikes 6 nimetatust, tuleb sõltuvalt liituvate andmete koosseisust ja õiguspärasusest uuesti hinnata ja ühtlustada turvaklass ning vajaduse korral rakendada lisameetmeid andmete käideldavuse, tervikluse ja konfidentsiaalsuse tagamiseks.
(1) Iga e-toimiku süsteemi tehtud päringu või kande kohta säilitatakse vähemalt järgmised andmed:
2) klientinfosüsteem;
E-TOIMIKU SÜSTEEMI FINANTSEERIMINE JA LIKVIDEERIMINE
E-TOIMIKU SÜSTEEMI AVALIK LIIDES
2) võimaldada isikul esitada süütegusid menetlevatele asutustele elektrooniliselt taotlusi ja dokumente.
2) andmed 1. jaanuaril 2006. a ja hiljem alustatud kohtuasjade kohta kriminaal- ja väärteoasjades, milles ei olnud 1. jaanuariks 2006. a jõustunud menetlust lõpetavat lahendit, või enne 1. jaanuari 2006. a lõpetatud kohtuasjad, milles tuli pärast 1. jaanuari 2006. a teha menetlustoiminguid.
Kohtuväline menetleja, kellel ei ole oma klientinfosüsteemi või kellel on klientinfosüsteem, kuid kes ei ole seda liidestanud e-toimiku süsteemiga, peab kuni klientinfosüsteemi liidestamiseni või väärteomenetluse portaali kasutuselevõtuni väärteoasjade kohta registrit. Registrisse kantakse:
Vabariigi Valitsuse 3. juuli 2008. a määruse nr 111 «E-toimiku süsteemi asutamine ja e-toimiku süsteemi pidamise põhimäärus»
E-TOIMIKU SÜSTEEMI KASUTAJATE KOHUSTUS
Mina, .................................................., isikukood _ _ _ _ _ _ _ _ _ _ _ , kohustun hoidma saladuses minule tööl või teenistuses e-toimiku süsteemi kaudu teatavaks saavaid isiku- ja menetlusandmeid ning järgima andmete turvalisust puudutavaid õigusakte ja eeskirju.
Mulle on selgitatud, et eelnimetatud kohustuse ning isiku- ja menetlusandmete käsitlemist puudutavate seaduste või muude õigusaktide täitmata jätmise või mittenõuetekohase täitmise korral võetakse mind vastutusele seadusega ettenähtud juhul ja korras.
Kohustus hoida saladuses isiku- ja menetlusandmeid vastavalt «Isikuandmete kaitse seaduse» § 26 lõikele 2 kehtib ka pärast e-toimiku süsteemile juurdepääsu lõppemist või ametikohalt lahkumist.
(päev, kuu, aasta) (allkiri)
KRIMINAALMENETLUSES E-TOIMIKU SÜSTEEMI KANTAVAD ANDMED
1 Kriminaalasja ja kriminaalmenetluse andmed Kriminaalasja number
Kriminaalasja/kriminaalmenetluse alustamise kuupäev
Kriminaalasja seis
Kriminaalasja asukoht
Kriminaalmenetluse number
Kriminaalmenetluse seis
Kriminaalmenetluse liik
Kriminaalasja/kriminaalmenetluse nimetus
Alaealise kaasatus
Avaldamisele mittekuuluvuse fakt
2 Isiku andmed
2.1 Menetleja Liik
Menetlev asutus ja struktuuriüksus
2.2 Kahtlustatav/süüdistatav Seotud kuriteosündmus
Liik ja alaliik
Elukutse/tegevusala
Sidevahend
Seotud objekt
Kohaldatav karistus/mõjutusvahend
Esitatav riigi nõue
Esitatav tsiviilnõue
Varaline seis
Päevasissetulek
Kahju hüvitamise andmed
2.3 Muu isik Seotud kuriteosündmus
Leppenimi
Tekitatud füüsiline kahju
Seotud tsiviilhagi
3 Isiku keskmise sissetuleku ja varalise seisu andmed
3.1 Isiku päevasissetulek Summa ja valuuta
3.2 Isiku varaline seis Vara liik
Vara kirjeldus/selgitus
Vara väärtus ja valuuta
4 Kuriteosündmuse andmed Number
Toimumise algus ja lõpp
Geograafilised andmed
Relva liik ja kasutamine
Kasutatud vägivalla liik
Kuriteo täideviija joobe liik
Kannatanu joobe liik
Surmasaanute arv
Raske tervisekahjustuse saanute arv
Muu tervisekahjustuse saanute arv
Varalise kahju summa
Kannatanu suhe kahtlustatavaga/süüdistatavaga
Kuriteo motiiv
Kahtlustatava töökoht kuriteo toimepanemise ajal
5 Karistuste ja mõjutusvahendite andmed
5.1 Karistused
5.1.1 Põhikaristus Teo kvalifikatsioon
Rahalise karistuse päevamäärade arv
Päevamääradele vastav summa ja valuuta
Täitmise tähtaeg
Makse saaja
Vangistuse kestus
Karistuse kandmise algus ja lõpp
Märge karistuse ositi kandmise kohta
5.1.2 Liitkaristus Viide põhikaristusele
Alus ja seadusesätted
Päevamäärade arv
5.1.3 Karistuse vähendamine lühimenetluses Viide põhi- või liitkaristusele
Väljamõistetud summa ja valuuta
5.1.4 Lisakaristus Viide põhi- ja/või liitkaristusele
Karistuse kestus
5.1.5 Karistuse asendamine Viide karistusele, mis asendatakse
Karistuse asendamise alused
Üldkasuliku töö tundide arv
5.1.6 Karistusest vabastamine Viide karistusele, millest vabastatakse
Karistusest vabastamise alused
Vabastamise kuupäev
Kohe täitmisele pööratavate päevamäärade arv
Kohe täitmisele pööratav väljamõistetud summa ja valuuta
Katseaja kestus
Katseaja algus ja lõpp
Kohe täitmisele pööratava karistuse kandmise kestus
Kohe täitmisele pööratava karistuse kandmise algus ja lõpp
5.2 Mõjutusvahendid Liik
Konfiskeeritud objekti või asendatava rahasumma väärtus
Mõjutusvahendi kohaldamise kuupäev
Mõjutusvahendi kohaldamise kestus
Mõjutusvahendi kohaldamise algus ja lõpp
Nõude saatmine täiturile
Osaline maksmine
5.3 Kohustused Liik
Kohustuse kestus
Kohustuse täitmise tähtpäev
Kohustuse algus ja lõpp
5.4 Karistuste ja mõjutusvahendite andmete kustutamise eeldused
6 Sanktsiooni andmed
6.1 Sanktsiooni üldandmed Liik
Seotud tegu või kuriteosündmus
Kohaldamise kuupäev
Täitmise tähtpäev
Täitmine tundides
Rahalise sanktsiooni andmed
Osalise täitmise taotlemine
Märge sanktsiooni ositi kandmise/tasumise kohta
Sanktsioonist vabastamise kuupäev
6.2 Sanktsiooni lisaandmed Karistuse liik
Karistusele viitamine
Alused ja seaduse sätted
Päevamäärade arv rahalise karistuse puhul
6.3 Karistuse ja mõjutusvahendite andmete kustutamise alused
7 Objekti andmed Tüüp
Seos asjaga/menetlusega
Seos toiminguga
Unikaalne number/seeria
Rahaline väärtus ja valuuta
Kirjeldus ja tunnused
Pakendi number
Objektiga seotud fail
8 Tsiviilnõue
8.1 Tsiviilhagi andmed Suurus ja valuuta
Ese, alus, sisu ja tõendid
– Nõude esitajaga seotud kuriteosündmus
– Hüvitatud summa ja valuuta
– Väljamõistetud summa ja valuuta
– Selle konto number, kuhu väljamõistetud summa makstakse
– Viitenumber
– Makse selgitus
8.2 Tsiviilhagi tagamise alguse andmed Tsiviilnõude tagamine
Viited toimingutele
8.3 Tsiviilhagi tagamise lõppemise andmed Tsiviilnõude tagamise lõpetamine
9 Rahalised arvestused
9.1 Kulu andmed Kulu
Kulu kandja
Kulusumma saaja
Kulusumma ja valuuta
Viide menetlustoimingule
Kulu jagamine isikute vahel
Kulu põhjustanud isik
9.2 Riigi nõude andmed Riigi nõude liik ja alaliik
Riigi nõude selgitus
Riigi nõude summa ja valuuta
Nõude saatmine täiturile, kui nõuet tähtaegselt ei tasuta
Riigi nõude jagamine
10 Kahtlustatavale/süüdistatavale tekitatud kahju hüvitamise andmed
Kahju tekitamise algus ja lõpp
Kahju hüvitamise summa ja valuuta
Põhjendus ja alused
VÄÄRTEOMENETLUSES E-TOIMIKU SÜSTEEMI KANTAVAD ANDMED
1 Väärteoasja ja väärteomenetluse andmed Väärteoasja number
Väärteoasja/väärteomenetluse alustamise kuupäev
Väärteoasja seis
Väärteoasja asukoht
Väärteomenetluse kohtuasja number
Väärteomenetluse seis
Väärteomenetluse liik
Väärteomenetluse alaliik kohtute infosüsteemis
Väärteomenetluse tüüp kohtute infosüsteemis
Väärteoasja/väärteomenetluse nimetus
Menetlev asutus
2.2 Menetlusalune isik Seotud juhtum/episood
Elu- või asukoha aadress
2.3 Tunnistaja Seotud juhtum/episood
Varalise kahju kirjeldus
2.4 Muu isik Liik
Seotud juhtum/episood
Töökoht/tegevuskoht
3 Juhtumi/episoodi andmed Number
Väärteomenetluse alustamise aeg
Juhtumi/episoodi täideviija joobe liik
Tervisekahjustuse saanute arv
Varalise kahju tekitamine
Varalise kahju summa ja valuuta
Rikutud õigusnorm
4 Karistuste ja mõjutusvahendite andmed
4.1 Karistused
4.1.1 Põhikaristus Väärteo kvalifikatsioon
Algselt määratud karistus
Trahviühikute arv
Rahatrahvi summa
Tasumise viis
Tasumise tähtaeg
Märge rahatrahvi ositi tasumise kohta
Maksmise kuupäev
Makstud summa
4.1.2 Karistuse asendamine Viide karistusele, mis asendatakse
Karistuse asendamise alus
Aresti kestus
Aresti algus ja lõpp
Märge aresti ositi kandmise kohta
4.1.3 Lisakaristus Viide karistusele
4.1.4 Karistusest vabastamine Viide karistusele, millest vabastatakse
4.2 Mõjutusvahendid Seis
Rahasumma, millega konfiskeerimisele kuuluv vara asendatakse
4.3 Karistuste ja mõjutusvahendite andmete kustutamise alused
5 Objektid Tüüp
6 Rahalised arvestused
6.1 Kulu andmed Kulu
6.2 Riigi nõude andmed Riigi nõude liik ja alaliik
Riigi nõude jagamine isikute vahel

References: § 210
 § 811
 § 435

§ 3

§ 7

§ 8
 § 7

§ 9

§ 10
 kohus 
 § 7
 § 7

§ 16

§ 17

§ 18
 § 20
 § 26